**LĒMUMS**

LIEPĀJĀ

|  |  |
| --- | --- |
| 2021.gada 16.septembrī | Nr.371/11  (prot. Nr.11, 37.§) |

Par nekustamā īpašuma Vecajā ostmalā 56

atkārtotu izsoli

Lai apstiprinātu otrās elektroniskās izsoles noteikumus, tostarp izsoles sākumcenu, atsavināšanai nodotajam nekustamajam īpašumam, kura pirmā elektroniskā izsole ir bijusi nesekmīga, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas finanšu līdzekļu un mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 31.panta pirmo daļu, 34.pantu un 36.panta pirmo daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2021.gada 21.janvāra lēmumu Nr.36/1 "Par nekustamā īpašuma Vecajā ostmalā 56 atsavināšanu" un 2021.gada 22.aprīļa lēmumu Nr.188/5 "Par nekustamā īpašuma Vecajā ostmalā 56 izsoli", izskatot elektronisko izsoļu vietnē <https://izsoles.ta.gov.lv/> sagatavoto 2021.gada 3.jūnija Aktu par nekustamā īpašuma pārdošanu izsolē Nr.2273181/0/2021-AKT atsavināmajam objektam, nekustamajam īpašumam Vecajā ostmalā 56, Liepājā, ņemot vērā to, ka pircēji atteikušies no pirkuma par pašu piedāvāto augstāko cenu, izskatot Liepājas pilsētas Dzīvojamo māju privatizācijas komisijas 2021.gada 18.augusta lēmumu (sēdes protokols Nr.30) un Liepājas valstspilsētas pašvaldības domes pastāvīgās Finanšu komitejas 2021.gada 9.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Atzīt Liepājas valstspilsētas pašvaldībai piederošā nekustamā īpašuma Vecajā ostmalā 56, Liepājā, kadastra numurs 1700 030 0024, pirmo elektronisko izsoli ar augšupejošu soli par nenotikušu.

2. Apstiprināt nekustamā īpašuma Vecajā ostmalā 56, Liepājā, otrās elektroniskās izsoles ar augšupejošu soli sākumcenu 47800 EUR (četrdesmit septiņi tūkstoši astoņi simti *euro*).

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

5. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

7. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.) | |